Publication: Magyar Közlöny
Issue: MK-1999-101 (Year: 1999, Number: 101)
Era: 1990-2004
Section: 20. § A jövedéki adóról és a jövedéki termékek forgalmazásának különös szabályairól szóló 1997. évi CIII. törvény (a továbbiakban: Jöt.) 3. §-ának (2) bekezdése helyébe a következő rendelkezés lép:
Paragraph Index: 486

(4) A Jöt. 7. §-ának 18. pontja helyébe a következő rendelkezés lép: „18. megbízható adós: az a személy, aki legalább 2 éve engedéllyel végez adóraktárban folytatható tevékenységet, illetve aki legalább 2 éve folytat az e törvény szerinti jövedéki engedély birtokában jövedéki engedélyes kereskedelmi, export és import tevékenységet, és a vámtörvény szerint vámszempontból megbízható, terhére jogerős határozattal a kérelem benyújtását megelőző 2 évben összességében a jövedéki biztosíték értékének 10 százalékát meghaladó jövedéki bírságot vagy adóbírságot a vámhatóság vagy az adóhatóság nem állapított meg, továbbá a jövedéki biztosíték értékének 10 százalékát meghaladó összegű, az esedékességet 30 nappal meghaladóan rendezett vagy rendezetlen adótartozása nem volt, kivéve az olyan adótartozást, amelyre fizetési könnyítést (fizetési halasztás, részletfizetés) engedélyeztek;”

Source: https://magyarkozlony.hu/hivatalos-lapok/eb96bbbae1b4a851cb6315421f82b715e5c32e87/dokumentumok/bf3e8f105861581c1e33a92f210b19f1314fd244/letoltes